Premi Nacional de Comunicació Publicitària i Corporativa
Per la difusió de la investigació contra el càncer que es fa des de l’Institut.
Decret 116/2025, de 10 de juny, pel qual es concedeixen els Premis Nacionals de Comunicació de la Generalitat de Catalunya en l'edició corresponent al 2024
Per haver impulsat i liderat l’orientació de la comunicació corporativa en tres àmbits que fins ara no havien comptat amb prou atenció al sector i en què ha estat pionera: la diversitat, la cultura i la comunicació interna.
Premi Nacional de Comunicació de Proximitat
Per seguir sent, després de 215 anys d’història, el degà de la premsa en actiu a Catalunya.
Per ser la primera plataforma OTT de continguts audiovisuals de proximitat en català, gratuïta i que permet que els mitjans de proximitat puguin adaptar-se als nous hàbits de consum digital.
Premi Nacional de Comunicació Radiofònica
Per ser una de les veus més respectades del periodisme català, amb una trajectòria de més de quatre dècades marcada pel rigor, la proximitat i el compromís cívic.
Per haver renovat el relat radiofònic català amb una aposta pròpia, generacional i arriscada, tant en formats com en continguts.
Premi Nacional de Comunicació Televisiva
Per la seva sòlida trajectòria, per la seva capacitat d’escolta i pel seu estil comunicatiu rigorós, empàtic i intel·ligent.
Per ser un referent indiscutible de la informació local a Barcelona.
Per ser la primera emissora oficial de ràdio de l’Estat espanyol.
Per haver sabut incorporar, amb un llenguatge proper i distés, temes que moltes vegades no es tractaven als programes d’entreteniment i per haver revolucionat el panorama radiofònic i televisiu amb la seva manera de fer desacomplexada i trencadora. També, per normalitzar la informació sobre la cultura en un programa de caire humorístic i per haver creat una marca pròpia que barreja la frivolitat i l’humor, convertint-se en un referent professional en l’àmbit dels mitjans de comunicació catalans.
Decret 3/2024, de 3 de gener, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2023
Premi Nacional de Periodisme i Mitjans de Comunicació
Per la seva trajectòria professional especialment per la cobertura de conflictes i ha reconegut la capacitat d’explicar les conseqüències més enllà del moment en el qual esclaten, retratant el dia a dia de la gent que els pateix i visibilitzant el paper de les dones en les zones on ha treballat.
Per la seva campanya de llançament innovadora, original i inclusiva que ha buscat fer arribar el missatge a tot el públic de Catalunya, competint en un món global, a més de l’aposta per recuperar unes generacions que havien quedat orfes de continguts en català i mantenir les que durant anys han tingut TV3 com a referent.
Per ser un exemple de periodisme de qualitat. Les seves publicacions són un exercici de recuperació de la memòria històrica, explicant fets, professions o circumstàncies, que de no recollir-se haurien quedat en l’oblit.
Per la seva llarga trajectòria de 40 anys com a periodista, durant els quals ha esdevingut un referent per a futures professionals, sobretot en un àmbit especialment masculinitzat com és el del periodisme esportiu. Nascuda a Barcelona, va iniciar la seva carrera a TVE, des d'on va narrar grans esdeveniments del món de l'esport com ara els Jocs Olímpics de Barcelona, i al llarg dels anys ha treballat en diversos mitjans, sobretot televisius, com ara Antena 3, on va dirigir i presentar els informatius.
Decret 1/2023, de 3 de gener, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2022
Manel Alías Tort, ex aequo amb tots els periodistes, càmeres i professionals de la informació que han cobert la guerra d'Ucraïna pels mitjans de comunicació catalans
La guerra a Ucraïna ha estat el fet més rellevant de l'any en l'àmbit informatiu, i explicar el conflicte in situ des d'una perspectiva catalana ha estat fonamental per garantir el dret a la informació de la ciutadania de casa nostra. Les cobertures informatives en zones de conflicte representen un esforç important per a les empreses periodístiques i un repte, professional i personal, per als periodistes que s'hi desplacen. Malgrat aquests condicionants, els periodistes, fotoperiodistes, càmeres, productors i tots els professionals, homes i dones, que han fet possible la cobertura d'aquesta guerra els darrers mesos han fet una feina excel·lent, explicant el conflicte i les seves conseqüències amb rigor i respectant la deontologia professional. Manel Alías ha destacat per la cobertura que ha fet del conflicte des de les regions ucraïneses del Donbass, especialment en el moment que es van produir els referèndums d'adhesió a Rússia, la tardor de 2022. Els seus reportatges i cròniques han esdevingut un referent indispensable per a la ciutadania de Catalunya a l'hora d'informar-se sobre aquest conflicte. Pel seu compromís amb la informació, per les seves cròniques, en què dona veu i visibilitza històries humanes més enllà de les fonts oficials, i per treballar tenint en compte la perspectiva de gènere i la defensa dels drets humans.
A la marca Cupra, el seu equip de màrqueting i l'equip de comunicadors i agències que l'han acompanyada. Per haver estat capaços en només 4 anys de construir, des de Catalunya, una marca global que s'ha fet un lloc en un sector tan important i competitiu com el de l'automoció. Una marca jove, moderna, innovadora, vinculada a valors com la sostenibilitat i l'electrificació, construïda de forma coherent, integrant moltes disciplines i tècniques comunicacionals, com ara la publicitat, els esdeveniments audiovisuals i la creació d'un dels primers metaversos.
Crims, un programa produït per Catalunya Ràdio i Carles Porta
Per l’excel·lència dels seus continguts, tant pel que fa el guió com la producció i l’estil narratiu de Carles Porta, i també per la seva capacitat d’innovació, amb un format que va començar com a radiofònic i podcast i que posteriorment s’ha traslladat a la televisió. Crims no només ha estat capaç d’arriscar, sense caure en el sensacionalisme en un gènere on aquest podria ser un recurs fàcil, sinó que també ha obtingut èxits rotunds d’audiències, aconseguint arribar a públics joves que no són consumidors habituals dels mitjans de comunicació tradicionals.
Decret 377/2021, de 2 de novembre, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2021
Polònia, un programa de TV3 produït per Minoria Absoluta
Pels seus 15 anys, durant els quals han consolidat un programa que connecta directament amb el bo i millor de la llarga tradició de sàtira política del país, aportant pluralitat i higiene democràtica a l’espai català de comunicació. Tot i la seva veterania, no només manté el lideratge d’audiència en la seva franja horària, sinó que continua connectant amb tot tipus de públics mitjançant uns guions excel·lents i uns actors magnífics, mostrant una gran capacitat d’improvisació per adaptar-se programa rere programa a l’actualitat més recent.
Per ser un referent de la investigació històrica al nostre país i per la seva capacitat de fer-la arribar a tot tipus de públics, explicant-ne episodis de manera rigorosa i amena, i en llengua catalana. També per la seva aposta decidida pel format de revista especialitzada en suport de paper, mantenint uns altíssims estàndards de qualitat, i la seva important aportació a l’espai català de comunicació des del sector de les publicacions periòdiques.
Premi Nacional de Mitjans d'Arrel Digital
Per haver creat, des de Catalunya, una plataforma en línia especialitzada en cinema independent i d’autor, l’any 2007, i per haver posat en marxa, l’any 2017, FilminCAT, la primera plataforma de distribució de cine i sèries íntegrament en català, potenciant l’oferta de continguts audiovisuals en aquesta llengua. Des de la seva fundació, Filmin ha estat una empresa pionera, apostant pels nous canals de distribució de continguts i innovant també en els models de negoci.
Les campanyes del Sistema de Salut de Catalunya durant la primera onada de la pandèmia de la Covid19
Per les campanyes #joActuo i #ensEnSortirem i les infografies informatives com a exemple d’una feina col·laborativa i d’informació en un moment molt difícil de la pandèmia Covid19. Una feina que es va estendre abastament per comerços i tot tipus d’establiments i telèfons mòbils al llarg dels primers mesos de la pandèmia amb indicacions concretes cap a la ciutadania, que van ser possibles gràcies a tots els i les professionals i a empreses de publicitat, comunicació i mitjans que es van comprometre en aquest repte col·lectiu. Com a exemple i inici d’un seguit de campanyes publicitàries i accions comunicatives de gran abast que han jugat un paper clau per connectar amb la sensibilitat i l’estat emocional del país i empoderar la ciutadania i els professionals implicats en la gestió de la pandèmia en uns moments de màxima tensió social i de crisi extrema.
Per haver-se convertit en un model exemplar de comunicació multimèdia des del sector dels mitjans públics i de proximitat. Pionera en molts àmbits, des de la creació de Ràdio Sant Cugat fa gairebé 40 anys que acosta a la ciutadania del municipi la seva realitat més propera, i amb els anys també ha anat aprofitant les diverses possibilitats de les noves tecnologies per ampliar els seus canals de comunicació i oferta informativa a través d’un diari digital i un canal de televisió en línia.
Per la seva llarga i rellevant trajectòria en l’àmbit de la ràdio i també la televisió. Per ser un referent i model per a tots els professionals del sector i especialment per a les joves periodistes. Formada a casa nostra, dirigeix i presenta el seu programa, d’àmbit estatal, des de la Rambla de Barcelona.
Facultat de Ciències de la Comunicació de la Universitat Autònoma de Barcelona
En el seu 50è aniversari, per la seva llarguíssima trajectòria en la formació de professionals de la comunicació a Catalunya. Va ser pionera en oferir estudis universitaris oficials de periodisme, publicitat, relacions públiques i comunicació audiovisual, i és un referent per a moltes generacions de professionals del país.
Rosa Badia i Sopeña i l'equip de Tot és comèdia, de SER Catalunya
El jurat ha volgut premiar aquest programa de ràdio dirigit i presentat per la Sra. Rosa Badia i Sopeña per haver-se convertit en un referent de l'activitat cultural al nostre país. Aquest magazín dels caps de setmana de la Cadena SER a Catalunya està dedicat a les arts escèniques, la música, la literatura, el cinema i l'actualitat del món de la cultura.
Decret 139/2020, de 24 de novembre, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2020
Laia Servera i Zamora i l'equip d'InfoK, de Televisió de Catalunya
Per oferir als infants i als joves del nostre país un informatiu produït especialment per a ells, amb temes del seu interès i amb un llenguatge clar i entenedor. El seu valor social és incalculable, i mereix una menció especial la seva tasca des de l'inici de la pandèmia de la COVID-19, durant la qual ha facilitat que infants i joves puguin accedir a una informació clara i veraç, amb un gran èxit d'audiència.
Un dels periòdics més antics de Catalunya, que es continua editant després de 134 anys amb l'objectiu intacte de continuar fent periodisme. Fundat l'any 1886, ha superat algunes de les èpoques més difícils que han travessat tant Sitges com el nostre país. Fins al 2013 va ser dirigit per la família Soler, i actualment l'edita Premsa de Sitges SL.
Magazín digital que explica històries de no actualitat amb un format i una qualitat excel·lents, i amb una mirada diferent. Exemple de periodisme que aborda les informacions amb gran profunditat i oferint un valuós context al lector, La Mira dona cabuda a històries humanes, tenint com a objectiu la mirada fixa en la gent del territori, de Catalunya. Reivindica, a més, el gran periodisme català anterior a la Guerra Civil.
Empresa de publicitat en línia creada a Barcelona l'any 2014 pels senyors Marc Elena, Otto Wüst i Juan Robles, que en pocs anys ha esdevingut un referent de la indústria a nivell mundial gràcies al desenvolupament de la seva pròpia tecnologia. Única empresa catalana que ha aconseguit ser partenaire a nivell global de Facebook, Instagram o Pinterest, entre d'altres, treballa per fer una millor publicitat amb l'objectiu que els consumidors tinguin impactes publicitaris positius.
Associació Cultural Garriguenca de Comunicacions
Entitat sense ànim de lucre que edita el periòdic quinzenal SomGarrigues, la revista mensual SomEsports i la publicació bimestral SomCanalla, a més de les capçaleres digitals Somgarrigues.cat i Somesports.net. SomGarrigues compta ja amb 20 anys de trajectòria, una altíssima penetració i una àmplia base de subscriptors en una de les comarques menys poblades de Catalunya.
Periodista, reportera i corresponsal des 1970, ha estat en més de 160 països cobrint notícies, i va ser la primera cap de programes de TV3. Tot plegat en uns temps en què ser dona i periodista no era una tasca fàcil. Per la seva professionalitat i la seva valentia, i per haver estat mirall i inspiració per a les noves generacions de periodistes.
Professional de llarga trajectòria en el sector de la publicitat, amb nombrosos premis de creativitat. Professor i conferenciant, ha estat també president del Gremi de Publicitat de Catalunya i ha publicat diversos llibres sobre publicitat. Ha estat capaç de transmetre entusiasme per la seva professió i ha sabut obrir nous camins en la publicitat.
El periodista Cinto Niqui és director de L'altra ràdio, de Ràdio 4, des del 1985. Enguany, el programa compleix 40 anys en antena i més de 2.300 emissions, i és el magazine amb més anys d'emissió de la radiodifusió catalana. Continua apostant per la divulgació de les noves tecnologies audiovisuals, la reflexió sobre el seu impacte a la societat i el coneixement de la història de les comunicacions. Cinto Niqui, amb un to divulgatiu i un llenguatge radiofònic senzill, reflexiona setmanalment sobre l'ús i l'impacte en la societat de les TIC, considerades eines de transformació social.
Decret 224/2019, de 29 d'octubre, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2019
El jurat ha volgut premiar aquesta sèrie de la productora Veranda, emesa inicialment, amb gran acceptació de crítica i públic, per TV3. Els seus continguts i plantejaments, indubtablement innovadors, han interessat a tots els públics, però especialment els joves, que s'hi podien veure reflectits. Les tres temporades emeses han estat un èxit rotund. Merlí ha estat de les primeres grans sèries catalanes que, sense renunciar a un exigent nivell de qualitat, ha obtingut grans audiències i difusió a nivell internacional.
Ramon Besa atresora una llarga i prolífica trajectòria professional en diversos mitjans. Periodista esportiu diferent, amb registres redaccionals que van molt més enllà, ha esdevingut un referent de l'ofici pel seu caràcter independent, crític i ponderat, i la voluntat de posar-se al servei del lector. Compta amb diversos premis i guardons, com ara el Premi Ciutat de Barcelona de periodisme, Premi Quim Regàs de Periodisme i el Premi Internacional de Periodisme Manuel Vázquez Montalbán.
Periodisme alternatiu i de continguts informatius de profunditat i reflexió. Basat en el model de subscripció i nascut mitjançant crowdfunding, Crític ha aconseguit donar visibilitat a temes silenciats per grans mitjans. En l'època en què la premsa s'ha de reinventar per sobreviure, han creat una cooperativa per fer periodisme d'investigació, reportatges, entrevistes, articles d'opinió i anàlisi amb profunditat, sobre aspectes de l'actualitat política, econòmica o social, i ara celebren el seu 5è aniversari.
El jurat ha valorat l'aposta de Jaume Alemany, director de màrqueting de Damm, per la innovació, l'activisme de marca i el compromís social, amb la qual ha aconseguit que la seva proposta comunicativa tingui alhora impacte empresarial i transcendència social. Damm ha aconseguit un posicionament de marca únic i diferencial gràcies a la construcció d'un territori de comunicació consistent al llarg d'una dècada amb un to fresc i proper, vinculant-lo a valors del territori, la cultura, la gastronomia, el paisatge i la sostenibilitat de Catalunya, apostant per la creativitat publicitària com a factor disruptiu i singular que ha permès construir aquest codi únic.
Grup Segre, que edita a les Terres de Ponent el diari Segre, gestiona també Segre Ràdio i el canal Lleida Televisió. El grup converteix la proximitat en un valor del periodisme, no tant per la proximitat geogràfica, que també, com per la proximitat amb els fets que s'expliquen. Des del seu naixement ha destacat per aquesta vocació de proximitat amb iniciatives confluents, com la promoció de noves emissores locals de ràdio. Cal destacar també la seva aposta per mantenir una completa xarxa de corresponsals al territori i adaptació als formats digitals.
Tomàs Alcoverro és corresponsal de La Vanguardia a l'Orient Mitjà, el més veterà del nostre país. Ha estat testimoni excepcional de les crisis i els canvis succeïts a la regió com els 15 anys de la Guerra Civil libanesa o la Guerra de Síria. Ha estat l'únic català que durant més de 40 anys i de forma ininterrompuda, ha treballat per explicar-nos l'Orient Mitjà. I ho ha fet sempre des del terreny, quan no hi havia tantes finestres al món i ressaltant especialment aspectes positius, com la riquesa històrica i cultural, dels seus països; fugint d'estereotips que sovint estigmatitzen la zona, és un periodisme amb contingut, anàlisi i reflexió. Ha estat guardonat amb molts premis de periodisme, a més de la Creu de Sant Jordi.
Des de la seva fundació a Barcelona l'any 1994, Mediapro s'ha convertit en la productora i grup empresarial català de comunicació més gran del país, i líder en el sector audiovisual europeu. La seva activitat integra continguts, producció i distribució audiovisual arreu del món, on el grup disposa de 58 seus, en 36 països de 4 continents.
El magazine La competència ha assolit i consolidat que un programa diari d'humor sigui líder absolut en la seva franja horària des de fa més de 5 anys. Basant-se en la combinació de l'actualitat del dia i una mirada irònica i crítica, i conduït amb una agilitat i creativitat admirables, presenta una trajectòria sòlida al servei de la informació i l'actualitat, tot aportant diversitat a les formes de presentar-les al país.
Decret 263/2018, de 4 de desembre, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2018
El Canal 3/24 ha aconseguit, al llarg de 15 anys, ser un canal de referència informativa imprescindible, gràcies a la feina dels seus professionals i a un treball d'equip internacionalment reconegut i acreditat.
Fotoperiodista de llarga trajectòria, col·labora habitualment en els magazines de la premsa de Barcelona, Madrid, França, els EUA, Alemanya i Itàlia. Ha obtingut nombrosos premis internacionals per la seva obra fotogràfica. Des de 2001, és també fotògraf de la National Geographic Society.
Iniciativa de mirada àmplia i oberta sobre el panorama cultural de Catalunya, proposa una esplèndida diversitat, que aborda tots els àmbits que no acostumen a ser presents als mitjans de comunicació. Es tracta d'una oferta de gran qualitat, que s'ha anat consolidant des del 2012, any del seu naixement.
Iniciativa catalana que ha transformat el sector publicitari dels Classificats i ha esdevingut un dels mitjans digitals de publicitat de productes de segona mà de referència a Catalunya i al món. Wallapop ha transformat un mercat, desbancant altres operadors globals i convertint la seva plataforma en un mitjà publicitari, generador de dades massives (big data) complexes, interessants per compartir, segmentar i comercialitzar.
Corisa Media Grup és una iniciativa multimèdia de la comarca del Ripollès fundat l'any 1989, exemple de comunicació de proximitat de qualitat, que integra les diferents branques de la comunicació: Ràdio Ripoll, Televisió del Ripollès, setmanari El Ripollès i portal elripollesdigital.cat. Des de 2010 convoquen, també, els premis Ripollès Líders/Ripollès de l'Any.
El jurat ha volgut valorar la seva llarga trajectòria en el món de la comunicació local i el seu esforç per preservar el patrimoni audiovisual de RTV El Clot – Sant Martí mitjançant la digitalització dels seus arxius.
És, després de setze anys d'emissió, el programa despertador i d'entreteniment amb la trajectòria més llarga del panorama radiofònic en català, i és, també, un dels referents de l'emissora de radio fórmula que ha assolit el lideratge nacional absolut del seu sector. El matí i la mare que el va parir, mitjançant l'alegria i l'humor de la seva proposta, ha estat una peça clau en la incorporació de l'audiència juvenil a la ràdio.
Decret 310/2016, de 2 de novembre, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2016
Amb més d'1.400.000 socis i vint-i-cinc anys de trajectòria, el Club Súper 3 és una història d'èxit sense gaires precedents a les televisions, tant públiques com privades, d'Europa. Es tracta d'un dels clubs d'aquestes característiques amb més associats del món, un espai d'entreteniment i pedagogia lúdica que ha sabut evolucionar al llarg del temps, per a gaudi de dues generacions, i que dignifica el concepte de servei públic.
Ric de moltes experiències prèvies a tots els àmbits periodístics, Carles Capdevila ha estat al capdavant de l'arrencada i els primers anys del diari Ara, exercint l'ofici amb un gran sentit de l'ètica i de la dignitat. Durant els anys de la seva direcció, aquest diari ha mantingut una proposta editorial que ha tingut en compte l'educació i el foment dels valors, incorporant-los a la quotidianitat del periodisme.
Present a la xarxa des del mes de maig de 1996, inicialment mitjançant el diari digital comarcal Osona.com, Nació digital ha crescut ininterrompudament des d'aleshores. Edicions territorials arreu de Catalunya, edicions especialitzades i un plantejament d'innovació i incorporació constant de noves propostes, formes d'accés i talents l'han dut al lideratge de la premsa digital en llengua catalana, fent palesa l'oportunitat que les tecnologies de la informació brinden a l'espai català de comunicació.
Les propostes publicitàries d'Oriol Villar, a banda de la seva gran qualitat formal i provada eficàcia, contribueixen a bastir un univers propi, singular, que es caracteritza per uns hàbits socials en els quals resulta fàcil reconèixer-se. Les seves campanyes, perfeccionistes i curoses amb els detalls, ofereixen un producte o un servei, però també un ambient i una certa filosofia de vida: una visió local amb vocació universal.
Amb 22 anys d'existència, i en un entorn tan demogràficament i culturalment complex com és la capital del país, BTV ofereix una informació de proximitat àgil, útil i de qualitat, a càrrec d'un gran equip professional. Sempre innovadora i en constant evolució, ha anat incorporant eines multimèdia, programació a la carta i accés des de diferents suports, i, des de fa gairebé dos anys, ha sumat a la seva oferta una emissora de ràdio de freqüència modulada, Barcelona FM.
Llicenciat en dret per la Universitat de Barcelona, fundador de Mediplanning, president d'Havas Media i de la Fundació Macba, entre d'altres, el 1985 va ser també president del comitè de la candidatura dels Jocs Olímpics de Barcelona, i, un cop assignats els Jocs, formà part del comitè executiu de Barcelona 92. La seva petja a l'àmbit de la comunicació i la cultura catalanes i el seu compromís amb la ciutat de Barcelona són inesborrables.
El jurat ha volgut guardonar el periodista Xavier Graset, actualment director del programa L’Oracle, de Catalunya Ràdio, pel conjunt de la seva polifacètica trajectòria professional; una trajectòria que s’ha desenvolupat principalment a la ràdio pública catalana, però també en altres mitjans, d’àmbit local, comarcal i nacional, als escenaris de teatre i al món editorial, sempre mitjançant propostes d’un altíssim nivell de qualitat.
Decret 82/2015, de 2 de juny, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2015
El jurat ha premiat el programa d’informació econòmica Valor afegit, de TV3, que acumula més de 500 emissions i 13 anys en antena, per haver-se mantingut fidel a la seva tasca divulgativa i de servei públic amb uns continguts rigorosos i de qualitat. Valor afegit, que posa particular èmfasi en les experiències d'innovació i de futur en idees de negoci, és el programa econòmic més veterà de l'Estat espanyol. El programa aprofundeix en els elements que ajuden a entendre les claus del moment econòmic, les possibilitats del mercat laboral o les tendències de consum.
El jurat ha valorat de Toni Batllori la seva dilatada trajectòria com a ninotaire i humorista gràfic i, especialment, l’anàlisi esmolada de l’actualitat que ofereix des de la tira política “Ninots” que publica, fa més de vint anys, al diari La Vanguardia. Des de les seves primeres col·laboracions en publicacions com la revista satírica El Papus, als anys setanta, Toni Batllori ha treballat ininterrompudament per a diaris com el desaparegut Noticiero Universal o l’Avui i a revistes com El Jueves. Ha publicat diversos llibres i és, també, un reconegut escultor, pintor i fotògraf.
El jurat ha valorat la tasca de Salvador Cot al capdavant de l’edició digital del diari Avui i de Nació Digital, mitjans que sota la seva direcció van assolir el lideratge en el rànquing d’audiència dels digitals en català. Actualment, dirigeix El Singular Digital. Cot va iniciar la seva carrera l'any 1983 a la premsa comarcal, com a redactor al Diari de Terrassa i, posteriorment, ha treballat a mitjans com TVE, El País, Diari de Barcelona, COMRàdio o Televisió de Catalunya.
Agustí de Uribe-Salazar ha estat pioner de les Relacions Públiques a l’Estat espanyol i amb 50 anys d’exercici professional, és president de Gabinet Uribe des de 1977. Ha estat president de l’Agrupación Española de Relaciones Públicas (AERP); fundador i president de l’Asociación de Empresas Consultoras en Relaciones Públicas y Comunicación (ADECEC), i fundador del Col·legi de Publicitaris i Relacions Públiques de Catalunya, entre altres. Ha rebut reconeixements nacionals i internacionals per les seves campanyes i, entre d’altres, ha rebut el Premi a la Trajectòria Professional Exemplar del Col·legi de Publicitaris i Relacions Públiques de Catalunya.
El jurat ha reconegut la tasca de Canal Reus TV, una de les televisions locals de referència a Catalunya. La televisió va néixer el 1998 per iniciativa d'un col·lectiu de tretze socis, professionals del periodisme i la comunicació formats a Reus i el Camp de Tarragona. Canal Reus TV, integrant de la Xarxa de Televisions Locals de Catalunya, va iniciar la seva activitat fa més de 17 anys, i s’ha convertit en una referència per a mitjans de proximitat d’arreu del país.
Per haver estat capaços de mantenir la qualitat i el rigor en un context d’ajustos i de reducció de recursos humans i materials, i per l’esforç de mantenir la qualitat informativa i de servei de totes les persones que integren l’equip d’informatius de la ràdio nacional de Catalunya. El jurat ha valorat dels Serveis Informatius de Catalunya Ràdio el seu compromís històric i la pluralitat mostrats durant més de 30 anys d’activitat.
Decret 141/2014, de 21 d'octubre, pel qual es concedeixen els Premis Nacionals de Comunicació de la Generalitat de Catalunya en l'edició corresponent a 2014
Per haver estat capaç d’oferir un format inèdit durant quatre temporades i per haver-se mantingut sempre amb èxit i reconeixement de la crítica. També per oferir un retrat intimista i desinhibit de personalitats diverses. El jurat ha volgut distingir un format innovador que temporada rere temporada segueix atraient els espectadors catalans, situant-lo com a líder d’audiència.
Per la seva llarga trajectòria professional, marcada per la seva tasca com a corresponsal i per la seva actitud d’informar des del terreny, amb independència del risc personal que això comporta i que va suposar el seu segrest i posterior alliberament. Ha estat proposat i guardonat per ser representant d’un tipus de periodisme compromès amb el lector i la societat, que no coneix fronteres.
Per la capacitat de captar l’audiència interpel·lant l’usuari amb propostes constants i innovadores. Timeout.cat ha estat proposat com a Premi Nacional de Comunicació en la categoria de mitjà d’arrel digital per ser un clar exponent de l’aprofitament del potencial d’Internet per buscar nous mecanismes de complicitat i interacció amb el lector, així com per haver esdevingut un referent de la informació cultural en català a la xarxa.
Per la seva llarga trajectòria professional en una de les agències de publicitat més importants del món i per la seva capacitat d’adaptar-se als nous mitjans electrònics i al seu llenguatge nou. També per la seva capacitat d’anàlisi del mercat publicitari i per la seva creativitat. Enric Pujadas ha estat reconegut pel jurat per la seva llarga trajectòria en el món de la comunicació i la publicitat que l’han portat a ocupar càrrecs de màxima responsabilitat durant més de 30 anys.
Per haver estat capaç de convertir-se, en un entorn de contenció pressupostària, en una plataforma multimèdia de continguts i serveis a disposició dels mitjans de proximitat del país, que són la baula més feble del sistema de comunicació nacional. El jurat dels Premis Nacionals de Comunicació de la Generalitat de Catalunya vol fer extensiu aquest reconeixement a la tasca duta a terme per les ràdios i televisions de proximitat aplegades a la Xarxa, apropant la realitat del territori català a través de la provisió de continguts de qualitat.
Tatiana Sisquella Cañabate (a títol pòstum)
Sisquella s’ha convertit en un dels referents periodístics més estimats pels catalans després d’una dilatada carrera que la va portar a col·laborar amb els principals mitjans de comunicació de Catalunya. Va ser presentadora de La Tribu de CatRàdio però comptava amb una trajectòria rellevant, també, en televisió. Malgrat la seva joventut i desaparició prematura, el jurat ha volgut distingir la seva trajectòria en el panorama mediàtic català.
Per la seva llarga trajectòria periodística en el món de la ràdio a Catalunya i amb programes líders d’audiència, primer a Catalunya Ràdio i després a RAC1.
Decret 240/2013, de 22 d’octubre, pel qual es concedeixen els Premis Nacionals de Comunicació de la Generalitat de Catalunya en l’edició corresponent a 2013
L’equip del programa “El gran dictat”, presentat per Óscar Dalmau
El jurat ha volgut distingir l’èxit d’un programa d’entreteniment, però alhora pedagògic, adaptat a un públic familiar que desenvolupa una tasca molt important a favor de la llengua catalana.
Ex aequo a l’Associació Catalana de Premsa Gratuïta i Digital (ACPG), Associació Catalana de Premsa Comarcal (ACPC) i Associació de Publicacions Periòdiques en Català (APPEC)
Totes tres entitats són referents en l’àmbit de l’associacionisme en el terreny dels mitjans de comunicació. Actualment, les tres es troben en un procés de creació d’una federació per treballar conjuntament en la defensa dels interessos dels creadors de continguts informatius catalans amb més força i amb major representativitat.
Tot i la joventut d’aquest mitjà, s’ha destacat l’aposta decidida per una redacció abocada de manera integrada a la producció de continguts digitals que l’han portat al lideratge en aquest àmbit.
Per la seva llarguíssima trajectòria en l’àmbit de la publicitat, tant des del punt de vista empresarial, professional i gremial, com pel que fa la seva fructuosa vessant social.
L’ACN és l’agència de referència en la provisió de continguts als mitjans catalans, però en especial als de proximitat, i presta un servei essencial per afavorir la qualitat en els continguts i garanteix la visibilitat de tot el territori des del punt de vista informatiu.
Coincidint amb el 30è aniversari de la posada en marxa d’aquest projecte mediàtic. Un grup de ràdio i TV que, després de tres dècades, continua comptant amb la fidelitat d’una nombrosíssima audiència que valora l’entusiasme i l’estil propi i diferenciat impulsat per Justo Molinero.
Periodista i presentador de ràdio i televisió, va obtenir el seu primer gran èxit nacional amb el programa Problemes domèstics, de Catalunya Ràdio. La popularitat a nivell estatal li va arribar arran de la seva participació a programes televisius com Crónicas Marcianas o Caiga quien caiga. Guanyador de diversos premis –Ondas, ATV, TP d’Or-, ha estat peça fonamental per al manteniment i creixement d’audiència del programa El matí de Catalunya Ràdio des de setembre de 2009, en un context de greu crisi econòmica i de forta competència, assolint el repte del lideratge en la seva franja horària.
Resolució PRE/103/2012, de 30 de gener, per la qual es fa públic el veredicte del Jurat dels Premis Nacionals de Comunicació de la Generalitat de Catalunya
Amb Polseres Vermelles, el guionista Albert Espinosa i el director Pau Freixas han assolit el repte de bastir un producte que satisfà tots els requeriments possibles: entreteniment de qualitat, tendresa i humor, i un tractament delicat d’una realitat difícil com és la de la infància afectada per greus malalties. Espinosa i Freixas han trobat el to i la forma de transmetre aquesta realitat, obtenint grans audiències a Catalunya, però també premis i vendes a nivell internacional. L’últim episodi d’aquest èxit ha estat l’anunci d’una adaptació nord-americana de Polseres Vermelles, que serà produïda pel prestigiós director Steven Spielberg.
Cent trenta anys després del seu naixement, el diari La Vanguardia, el periòdic català tradicionalment més llegit i venut, ha fet el pas d’oferir als seus lectors una edició en la llengua pròpia del país. Des del 3 de maig d’enguany els lectors poden triar entre les dues edicions, i el resultat ha contribuït decisivament a l’espectacular increment dels índexs de penetració del català en l’àmbit de la premsa. Després de sis mesos, La Vanguardia en català compta amb quatre-cents vint-i-tres mil lectors, demostrant una vegada més la viabilitat empresarial dels mitjans de comunicació en llengua catalana.
Nascut l’any 1974 a Figueres, fill de pares xinesos de Taiwan, representa com ningú el perfil del jove emprenedor català en el món de les noves tecnologies. És conseller delegat del holding d’empreses de base tecnològica Inspirit, conseller del grup Sage, i membre de la Junta Directiva del FC Barcelona. Darrerament han destacat de manera excepcional dos del seus projectes, la plataforma Zyncro, que dona un pas més enllà pel que fa a entorns de treball col·laboratiu i el projecte FC Barcelona Online, que ha permès situar el Braça en una posició capdavantera pel que fa a l’aprofitament de les noves tecnologies.
La designació per part de la GSM Association, de Barcelona com a Mobile World Capital, inicialment fins l’any 2018, suposa, de fet, que Barcelona se situï com a capital mundial de les comunicacions mòbils, amb l’impacte en multitud de sectors industrials i socials que això representa. Aquesta designació ha estat possible gràcies al treball conjunt de totes les administracions implicades, Ministeri d’Indústria, Comerç i Turisme, Generalitat de Catalunya, Ajuntament de Barcelona, Fira de Barcelona i Turisme de Barcelona i, de manera molt especial a la dedicació, la professionalitat i la passió que han aportat els equips humans d’aquestes institucions que han treballat en la candidatura.
Segona generació del grup d’empreses familiar AB Maba de publicitat, fundat el 1966, actualment n’és el seu president. A més de la seva llarga trajectòria professional al front de la seva agència, José Ángel Abancéns és president de l’Associació Empresarial de Publicitat des de l’any 2008. La seva presidència s’ha caracteritzat per la defensa i l’impuls del sector publicitari de Barcelona i de Catalunya en la direcció de retornar-li el protagonisme i el lideratge que històricament havia tingut, dins el conjunt de l’Estat i a nivell internacional. El seu compromís associatiu l’ha portat també a ser vicepresident de la Federación Nacional de Empresas de Publicidad, així com ser membre de la Junta Directiva de Foment del Treball Nacional.
Nascuda el 1996 amb l’objectiu de potenciar la comunicació radiofònica de proximitat, la Federació de Ràdios Locals de Catalunya aplega actualment més d’un centenar d’emissores locals. L’assessorament tècnic i jurídic, la formació dels professionals i col·laboradors, i el subministrament de programació de suport són els seus eixos principals d’actuació, i la seva voluntat és representar totes les emissores municipals del país, així com establir llaços de cooperació amb les emissores de proximitat i associacions d’emissores locals de l’àmbit comunicatiu de parla catalana.
Forjat en un programa infantil de Ràdio Joventut, a mitjans de la dècada dels setanta, i després de més de 20 anys a Catalunya Ràdio, on va destacar especialment en programes esportius com La Jornada, No ho diguis a ningú o les retransmissions de partits de bàsquet i de futbol, Jordi Basté va iniciar, el 2004, un nou repte professional a l'emissora privada RAC1, on va exercir funcions de cap d'esports a més de conduir l'informatiu esportiu Tu diràs. La seva consagració com a comunicador de gran popularitat i audiència li ha vingut, però, amb el magazine matinal El món a RAC1, que dirigeix des de la temporada 2007-2008. Jordi Basté, que ha acreditat un gran coneixement de l'ofici, ha apostat, des de sempre, per la ràdio en català.
Resolució CMC/3868/2010, de 24 de novembre, per la qual es fa públic el veredicte del Jurat dels Premis Nacionals de Comunicació de la Generalitat de Catalunya
Tot i la riquesa de la seva experiència a la ràdio, que inclou programes d'èxit i responsabilitats diverses a Ràdio Joventut, Ràdio Terrassa, Ràdio Barcelona, Catalunya Ràdio, COM Ràdio i Ona Catalana, el present de Josep Cuní està íntimament lligat a la televisió, on dirigeix i presenta, des de fa ja més de sis anys, el magazine diari matinal de TV3 Els matins. Aquest programa, que combina el gènere informatiu i l'entreteniment, ha aconseguit el lideratge d'audiència a la franja matinal. Amb un estil propi i una capacitat de treball admirable, Cuní ocupa, sense cap dubte, un lloc destacat en la història de la comunicació del nostre país.
El Grup El 9 Nou és un model d'empresa periodística d'èxit perquè, amb les arrels posades en el món local, ha sabut consolidar una oferta de mitjans de comunicació rigorosos i econòmicament viables. Avui disposa d'un canal de televisió, un diari electrònic i una ràdio, a més de produir continguts audiovisuals, però el cor de la seva activitat és el periòdic El 9 Nou, que, nascut l'any 1978 amb l'impuls ciutadà a les comarques d'Osona i el Ripollès, i, posteriorment, al Vallès, continua essent una referència informativa i un exemple de treball periodístic que dignifica la professió.
Fundada el 2001 per un grup d'acadèmics i professionals de recerca de la Facultat d'Informàtica de la Universitat Autònoma de Barcelona, la multinacional Scytl s'ha convertit en empresa de referència mundial pel que fa les solucions criptogràfiques avançades i el vot electrònic mitjançant Internet. Els seus innovadors programaris són utilitzats a casa nostra i arreu del món; han permès, per exemple, la celebració de referèndums cantonals a Suïssa, la votació a les eleccions franceses per part dels seus residents a l'estranger o a les presidencials nord-americanes per part dels habitants d'un Comtat de l'Estat de Florida.
En només deu anys, l'empresa Fractus, nascuda a la Universitat Politècnica de Catalunya el 1999, i actualment establerta a Sant Cugat del Vallès, ha venut més de vint milions d'antenes fractals, per a telefonia i telecomunicacions mòbils, a les principals companyies multinacionals de comunicacions. Al seu èxit comercial cal sumar-hi, també, la seva capacitat generadora de R+D+I, que s'ha traduït en més de tres-centes patents industrials. Fractus és una empresa catalana capdavantera, que basa la seva estratègia en projectes amb alt valor afegit, i representa un bon exemple de la tipologia d'empreses que han de liderar el nou model productiu del nostre país.
Fundador d'una de les agències més innovadores dels anys 70 del segle passat, MMLB, Marçal Moliné s'ha distingit no només per la seva brillant labor creativa, sinó també per la seva capacitat per transmetre els seus plantejaments a estudiants, professionals i gran públic. Autor, entre d'altres, d'obres tan importants com La publicidad, Manual del Director Creativo, La comunicación activa o La Fuerza de la Publicidad, així com d'innombrables articles, Moliné ha participat i segueix participant en moltes de les principals campanyes de comunicació dels darrers quaranta anys.
Fundada l'any 1983 per un grup d'empresaris que volien crear un mitjà de comunicació comarcal i en català, Ràdio Marina ha aconseguit, gràcies a l'esforç de totes les persones que, des del principi, hi han treballat, fer-se amb el lideratge radiofònic a l'Alt Maresme i a la Selva. Això ha estat possible perquè l'empresa va saber donar resposta a les necessitats del seu entorn, dimensionant l'emissora d'acord amb les característiques de la seva audiència i preservant, en tot moment, la seva independència.
Ha estat pionera a implantar a casa nostra un format de ràdio molt arrelat en altres països, i ha aconseguit consolidar durant els seus disset anys d'existència un model reconegut pels oients i per altres mitjans de comunicació. Catalunya Informació és seguida per amplis sectors de la població pel fet de tractar, amb immediatesa i rigor, l'actualitat informativa d'arreu i d'oferir informacions de servei de manera permanent. També és un punt de referència per seguir els grans esdeveniments que hi ha al nostre país.
Resolució CMC/2846/2009, de 30 de setembre, per la qual es fa públic el veredicte del Jurat dels Premis Nacionals de Comunicació de la Generalitat de Catalunya.
Des del 19 d'octubre de 1984, fa 25 anys, el programa 30 minuts ofereix cada setmana als espectadors de Televisió de Catalunya un tema d'actualitat. Sense defugir temes delicats, i combinant amb encert produccions pròpies de qualitat amb altres produccions internacionals, 30 minuts constitueix un bon exemple de servei públic. Oferint documents monogràfics que permeten aprofundir en temes sempre d'actualitat, aquest programa ha fidelitzat, en horari de màxima audiència i amb una proposta austera, una audiència molt significativa. El documental, gràcies a programes com 30 minuts, ha esdevingut un dels gèneres pels quals Televisió de Catalunya s'ha distingit com una oferta de servei públic de qualitat.
Es tracta d'una història d'èxit, iniciada a Girona a partir d'una modesta edició comarcal, que aconsegueix fer-se un espai propi i, a base de talent i tenacitat, aconsegueix convertir-se en un mitjà de referència nacional, amb una difusió creixent. Des del primer dia, quan es denominava Punt Diari, ha apostat decididament per la informació de proximitat, pel foment de l'ús social de la llengua catalana i ha contribuït a la vertebració del territori. Aquesta trajectòria d'un diari en català, ja meritòria en ella mateixa, ha de ser especialment destacada en un moment en què la premsa, a nivell global, ha de redefinir-se i resituar-se en un entorn canviant.
Aquest projecte és un exemple de com una bona idea pot trencar barreres i convertir-se en un cas d'èxit. Un grup de nois d'Olesa de Montserrat va decidir el 2005 fer realitat la seva visió de disposar d'una completa suite d'ofimàtica per entorns distribuïts (cloud computing). Dissenyada amb programari lliure, ràpidament va comptar amb la col·laboració d'una important comunitat. Al 2006 es va obrir el lloc eyeOS.info, que ofereix el servei gratuït en línia. Actualment el sistema està disponible en més de 30 idiomes i compta amb un grup de desenvolupadors global (Europa, US, Àsia i Sud-Àfrica), amb més de 15.000 descàrregues al mes. El projecte d'aquests joves emprenedors ha merescut nombrosos reconeixements internacionals i és un exemple per a nous emprenedors.
Fruit de la iniciativa empresarial generada per als Jocs Olímpics de 1992, aquesta empresa catalana s'ha especialitzat en l'equipament per al transport de vídeo digital. Actualment disposa de més de 10 enginyers de recerca que dissenyen i produeixen per a empreses europees d'equips de televisió, però també d'instrumentació d'electromedicina, de pesatge, química, de seguretat, etc. Un exemple d'iniciativa empresarial que demostra que el coneixement és la clau per reeixir en un mercat global.
Nascut l'any 1962 a Barcelona, fill d'una família d'impressors, el 1996 va fundar l'agència de publicitat SCPF conjuntament amb tres socis (Cuesta, Puig i Fernández de Castro). Com a director creatiu de SCPF ha obtingut èxits i reconeixements a nivell internacional, com el Gran Premi del Festival de Canes, i està considerat pels seus companys de professió com el referent dels creatius publicitaris de la generació posterior als Bassat, Campmany, Lorente o Casadevall, guardonats amb el Premi Nacional de Comunicació de 2008. A més dels èxits professionals, l'aportació de Toni Segarra destaca per la recerca de noves fórmules creatives a partir de la relació amb altres disciplines comunicatives, i pel foment i la formació de nous talents.
Quan encara no era gens evident el paper que jugaria Internet en els mitjans de comunicació, els promotors del diari digital Osona.com van decidir que el futur passava també pels formats digitals. Amb els anys, ha nascut el Grup Nació Digital, que ja compta amb tretze publicacions digitals. Osona.com s'ha convertit en una important eina informativa, que posa de manifest el paper protagonista de la informació de proximitat també en l'àmbit digital. A més, s'ha posicionat entre els primers llocs de l'audiència d'Internet dels mitjans de comunicació de Catalunya.
El jurat ha valorat que "el programa aborda amb humor la vida política del país, combinant irreverència i qualitat, i aconseguint un programa competitiu i àgil, que gaudeix de molta audiència" i que "és, també, un exemple de maduresa en la relació entre polítics i mitjans de comunicació".
El Cor de la ciutat, de Televisió de Catalunya
Segons el jurat, "representa un model de telesèrie de ficció d'èxit, que fa molts anys que gaudeix del favor del públic, i que ha incorporat una perspectiva catalana i atenta a la realitat diària en aquest àmbit televisiu". El jurat també considera: "El cor de la ciutat ha estat i és un motor de la indústria audiovisual, i ha donat, durant tots aquests anys, múltiples oportunitats a tècnics, creatius, actors i actrius del nostre país".
El Periódico de Catalunya, edició en català
"Es tracta d'una realitat empresarial ben consolidada, deu anys després del seu inici, que ha demostrat la viabilitat tècnica i econòmica d'editar en català un diari de gran tiratge, que inicialment només s'editava en llengua castellana", segons l'acta del jurat que també destaca que "la coexistència d'una doble edició no ha impedit mantenir la qualitat i el rigor del diari i ha donat resposta a una demanda del conjunt de la societat catalana i, singularment, de les generacions més joves, que han reconegut i apreciat la iniciativa".
El jurat ha destacat l'aposta pel català que ha fet Google, que l'ha incorporat com una de les llengües d'ús a gairebé una vintena de productes, i que utilitza el domini .cat en aquells serveis que tenen un domini diferent al .com i també ofereix la nostra llengua al seu servei de traducció. Google també està digitalitzant 380.000 llibres de cinc importants biblioteques patrimonials catalanes, amb la Biblioteca de Catalunya al capdavant, i 2.000 més del fons de l'Institut d'Estudis Catalans. Tot plegat, segons el jurat "afavoreix la presència del català a Internet de la mà d'una de les empreses més importants d'aquest entorn tecnològic a nivell mundial. És un exemple de respecte i reconeixement a la llengua catalana i als 13 milions de persones que l'entenen i la viuen com a pròpia".
El jurat ha valorat que aquesta empresa catalana "mostra com una empresa catalana d'enginyeria, sorgida d'una spin-off de la Universitat Politècnica de Catalunya, pot arribar a ser un referent fora de les nostres fronteres a través de la innovació". Wavecontrol ha participat des dels seus inicis en un innovador projecte català que, gràcies a la ferma aposta que ha fet la Generalitat a través d'un contracte públic, li ha permès el desplegament d'una xarxa de mesura i control remots i informació a la ciutadania de les radiacions emeses per les estacions base de telefonia mòbil, projecte pioner que s'està convertint en referent internacional a l'hora de transmetre confiança a la ciutadania i facilitar els desplegaments de la telefonia mòbil.
Els membres del jurat han valorat que "fa molts anys que, fruit de l'esforç personal de Josep Genescà, ràdio Puig-reig es manté com a mitjà de comunicació de proximitat. També per la seva obstinació se celebren anualment les prestigioses Jornades de Comunicació Fòrum 10 de Puig-reig, per on han passat bona part de les autoritats acadèmiques, professionals i / o polítiques de la comunicació del país".
Lluís Bassat Coen, Joan Capmany Ibáñez, Joaquín Lorente Soler i Luís Casadevall Madroñal, ex aequo
El jurat ha distingit ha aquests quatre publicistes "gràcies als quals, entre d'altres, la publicitat catalana va viure la seva època daurada als anys 80, moment en què es podia considerar una potència mundial de primer ordre". Aquest premi, que se'ls concedeix com a representants de tota la seva generació, a qui es fa extensiu, vol, alhora, "esperonar tota la professió, que viu un present ple de reptes apassionants".
Premis Nacionals de Radiodifusió, Televisió, Internet i Telecomunicacions
Per haver-se consolidat durant els darrers anys com la primera proposta de radiodifusió comercial amb èxit d'audiència, viabilitat econòmica i 100% en llengua catalana del país, afavorint així l'enfortiment de l'espai català de comunicació des de la perspectiva de l'empresa privada. RAC1 combina amb encert les funcions d'entreteniment i d'informació d'interès públic, oferint continguts de qualitat contrastada i amb un estil propi que els distingeix de la resta de la oferta radiofònica.
Resolució CMC/3387/2007, de 31 d'octubre, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions.
Partint d'una aposta arriscada -programa atípic, hora d'emissió molt competitiva, canal inicial d'emissió minoritari-, La nit al dia s'ha convertit en un informatiu de referència, amb uns índexs d'audiència impensables en un primer moment. Això ha estat possible gràcies al format del programa, que afavoreix el tractament en profunditat dels temes seleccionats, la riquesa de les entrevistes proposades i la gran professionalitat demostrada per la periodista Mònica Terribas i tot el seu equip.
Per la seva aposta de renovació en el paisatge comunicatiu català. El nou disseny de Catalunya Cultura i, molt especialment, la seva irrupció a Internet, han permès a Icat FM guanyar en qualitat, diversitat i audiència. L'aposta per Internet amplia els continguts oferts en el format tradicional de la freqüència modulada i multiplica la oferta mitjançant tres nous canals de jazz, músiques del món i cançó cantada en català, valoritzant-la i rejovenint-la.
Per la seva voluntat d'oferir alternatives tecnològiques viables a l'àmbit de les telecomunicacions i de fer front, així, a la fractura digital. Guifi.net és una xarxa de telecomunicacions oberta, de banda ampla i neutral, que, tot respectant els criteris marcats per la normativa vigent, assoleix prestacions d'alt nivell i a baix cost, garantint l'accés universal a la societat de la informació i la incorporació de serveis de valor afegit allà on és implantada. Els 2.700 nodes de xarxa ja operatius, i el seu ritme de creixement arreu de Catalunya són una contribució important a l'equilibri territorial, així com una bona manera d'afrontar la fractura digital.
Amb només 14 anys, va ser la primera veu femenina de Ràdio Girona, emissora que arribarà, l'any vinent, al 75è aniversari. Des de principis de la dècada dels quaranta realitza el programa Nostra Dansa, que presenta al llarg de 64 anys, i que fou dels primers programes que van utilitzar el català a la ràdio catalana de postguerra. Després, i fins a la seva recent jubilació als 87 anys, ha estat responsable de nombrosos programes, sempre en català, com ara Què en sabem, de Catalunya?, o D'ací, d'allà, per on han passat les figures més rellevants del món de la literatura, la música i les arts.
La presència de la llengua catalana a Internet
El fet que es tracta d'actuacions col·lectives i sovint anònimes fa difícil premiar o atorgar una menció honorífica a les iniciatives que permeten que el català sigui una de les principals llengües d'ús a la xarxa a nivell internacional. No obstant, el Jurat dels Premis Nacionals vol fer constar públicament el seu agraïment a totes les persones i entitats que ho fan possible.
Per la direcció d'El Matí de Catalunya Ràdio. Al llarg de deu anys, Antoni Bassas i el seu equip han assolit el difícil repte de ser, alhora, referent informatiu, divulgatiu i cultural, combinant amb encert dinamisme i eficàcia periodística, el rigor, l'humor, el pluralisme i l'actualitat, i contribuint de forma decisiva al lideratge d'audiència ininterromput de la ràdio pública nacional catalana a la seva franja horària.
Resolució PRE/3227/2005, de 9 de novembre, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions.
Joan Barril, Joan Ollé i Josep Maria Andrés
Pel programa L'Illa del Tresor, del Canal 33 de Televisió de Catalunya. Com poèticament ho descriuen els seus creadors, L'illa del Tresor és "un oasi setmanal que cartografia la infantesa, posa veu a la memòria i música a l'oblit, confessa bons propòsits i origina dubtes". El programa demostra fins a quin punt és possible treballar des de l'òptica de l'entreteniment televisiu sense renunciar a oferir un producte personal, imaginatiu i apte per a tota mena de públics.
Per l'èxit assolit amb el reconeixement internacional, per part de la Internet Corporation for Assigned Names and Numbers, ICANN, del domini ".cat". A partir d'aquest reconeixement, el domini ".cat" representa dins Internet els usuaris d'arreu del món que s'expressen en català, i es converteix, gràcies a la tasca realitzada per l'associació i per tots els que hi han col·laborat, en el primer i únic domini lingüístic i cultural que existeix a la xarxa.
En el moment de celebrar-se el seu desè aniversari, és de justícia reconèixer els ingents esforços de tots els professionals implicats en aquesta aventura per dotar Catalunya d'una de les universitats en línia més prestigioses, premiades i competitives del món. La UOC ha estat capaç de posar les telecomunicacions al servei de l'ensenyament superior i ha fet possible, més que mai, l'accés universal a la universitat.
Per la seva iniciativa Centelles-PLC. Mitjançant la xarxa de distribució elèctrica, que és de propietat municipal, el projecte Centelles-PLC vol oferir serveis de telecomunicacions avançats, inclosos els anomenats de segona generació i de banda ampla, en una aposta que ha de fer possible que a Centelles no es produeixi cap mena de fractura digital.
Equip del programa Futbol a Catalunya Ràdio
A l'equip de les transmissions dels partits del F.C. Barcelona que, sota la producció executiva de Joaquim Maria Puyal, elabora el programa "Futbol a Catalunya Ràdio" des de l'any 1985, amb un gran èxit d'audiència. Aquest programa té el seu antecedent en les transmissions de "Futbol en català", de Ràdio Barcelona. Al llarg de més de 1.500 retransmissions, Joaquim Maria Puyal i el seu equip han contribuït a fer del català la llengua vehicular de molts dels oients dels programes esportius del país, sigui quin sigui el seu origen cultural i lingüístic.
Resolució PRE/3079/2004, de 9 de novembre, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per al 2004.
Pel seu caràcter innovador i les seves aportacions en la consecució de programes televisius d'interès social i cultural. Sense renunciar a audiències significatives ni a la vessant lúdica i d'entreteniment de la programació televisiva, el Departament de Nous Formats de Televisió de Catalunya presenta, periòdicament, continguts audiovisuals que dignifiquen la televisió i donen sentit a la seva vocació de servei públic.
Pel seu compromís amb la llengua catalana, en l'àmbit de la informàtica, les noves tecnologies i internet. Softcatalà, col·lectiu que també defensa el programari lliure, aglutina dos elements bàsics per a la vertebració del país: la defensa de la llengua i la seva normalització en el marc de la societat de la informació.
Iniciativa del Consell Comarcal de l'Alta Ribagorça, per la seva voluntat de fer front a la fractura digital que podria significar una implantació exclusivament economicista de les Tecnologies de la Informació a Catalunya. Ruralnet facilita a les poblacions rurals .i sovint molt disperses. de les comarques de muntanya, prestacions competitives en l'àmbit de les telecomunicacions. Aquesta iniciativa pot servir d'estímul per a actuacions similars en d'altres comarques.
Ràdio Arenys, Televisió de Cardedeu, Berca TV i Somràdio
Menció honorífica, única i col·lectiva, als equips impulsors i creadors de Ràdio Arenys, Televisió de Cardedeu, Berca TV (País Valencià) i Somràdio (Illes Balears), per la seva condició de pioners de la comunicació local en els seus àmbits respectius d'actuació. En un moment de transició tecnològica que és, alhora, motiu de grans esperances i d'importants reptes per a la comunicació de proximitat i per a la llengua catalana, és de justícia reconèixer públicament la feina feta, sovint en condicions difícils, per uns col·lectius que han treballat molt generosament pel pluralisme i per la cultura del país.
Els Ports Ràdio, Comunicacions dels Ports, SA
Per a la seva contribució a la difusió i manteniment de la cultura i la llengua catalanes durant més de 15 anys.
Resolució PRE/3224/2003, de 10 d'octubre, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per al 2003.
Per la seva aposta personal al món de l'animació i la infància, a traves de l'associacionisme, de la construcció i l'expansió de la indústria audiovisual a Catalunya.
Xarxa Telemàtica Educativa de Catalunya del Departament d'Ensenyament
Per impulsar l'ús de les noves tecnologies en el sistema d'ensenyament.
Grup d'Enginyeria Electromagnètica i Fotònica de la Universitat Politècnica de Catalunya
Per la seva consolidació com a grup de recerca i la seva tasca de docència en l'àmbit de la radiofreqüència i la teledetecció que es remonta a més de 30 anys.
Per la seva labor en la difusió i el manteniment de la llengua i la cultura catalanes a la Catalunya Nord.
RESOLUCIÓ PRE/2791/2002, de 30 de setembre, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per al 2002.
Per la seva aposta per la producció televisiva amb competitivitat al més alt nivell.
Per ser la primera iniciativa d’aquestes característiques a tot l’Estat i per la seva aposta per als continguts en català a Internet.
Per la seva aposta per competir en l’àmbit europeu en la cursa de la investigació i l’aplicació de les noves tecnologies, especialment a través de la seva participació en el Programa Galileu.
Per la seva trajectòria professional al servei a la llengua i la cultura catalanes al País Valencià.
RESOLUCIÓ de 18 de setembre de 2001, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per a l'any 2001.
Voltor, associació per a la normalització lingüística en els mitjans de comunicació social
Per la seva activitat en defensa de la recepció de Televisió de Catalunya i de la resta de ràdios i televisions de parla catalana a les Illes Balears.
Per la integració i aplicació de les noves tecnologies en l’àmbit rural.
Per la seva aposta per invertir a Catalunya en un centre de serveis per Internet per a empreses.
Per la innovació tecnològica aplicada a la infraestructura dels seus estudis radiofònics i la innovació en l’àmbit de la gestió com a empresa de comunicació que, conjuntament amb una innovadora oferta musical, l’han situat com a líder d’audiència entre el públic jove.
RESOLUCIÓ de 13 d'octubre de 2000, per la qual es fa públic el veredicte del jurat dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per al 2000.
Pel model de gestió d’aquesta empresa catalana que ha esdevingut líder a escala mundial, pionera en la modernització del procés de producció de l’animació, que actualment produeix, entre d’altres, la sèrie Rovelló i el programa infantil TPH Club, que s’emet per Televisió Espanyola i del qual també s’ofereix una versió per Internet.
Per ser el primer diari electrònic en català, basat en una aplicació imaginativa i innovadora de les noves tecnologies de la informació, a través d’Internet, i que, a més, destaca per la seva tasca dinamitzadora de la comunicació local al conjunt de territoris de parla catalana.
En reconeixement a la tasca que duu a terme per a la implantació del cable de comunicacions a Catalunya, que ha de facilitar i estendre la incorporació efectiva dels ciutadans a la societat de la informació.
Premis Nacionals de Radiodifusió, de Televisió i de Telecomunicacions
Per la seva qualitat d’emissora degana a Catalunya i a Espanya.
RESOLUCIÓ de 4 d'octubre de 1999, per la qual es fa públic el veredicte del jurat dels Premis Nacionals de Radiodifusió, de Televisió i de Telecomunicacions de la Generalitat de Catalunya per al 1999.
Per la seva activitat en la producció audiovisual i d’impuls per a la vertebració d’un teixit industrial d’aquest sector a Catalunya.
Per l’acord assolit entre la gran majoria dels municipis catalans per impulsar, de forma territorialment equilibrada i administrativament coordinada, la implantació del cable a tot Catalunya, fet que no té parió a la resta de l’Estat ni d’Europa